ગુરૂદેવ ઘરમાં અલગ પૂજાનો ઓરડો હોય જ્યાં ઈશ્વર અને દેવો રહેતા હોય તે વિચારને એક ડગલું આગળ લઈ જઈ કહે છે ધાર્મિક અને સંસ્કારી હિન્દુઓ તેમનું આખું ઘર ઈશ્વરને અર્પણ કરે છે. "આદર્શ ઈશ્વરપુજન એ હંમેશા ઈશ્વરની સાથે ઈશ્વરના ઘરમાં રહેવું, જે તમારું ઘર પણ છે અને સાથે સાથે નિયમિતપણે ઈશ્વરના મંદિરમાં જવું. આ ઈશ્વરનો અંતરમાં સાક્ષાત્કાર કરવા માટેનો એક આધારભૂત સિધ્ધાંત છે. કોઈ વ્યક્તિ પોતાની અંદર ઈશ્વરને કેવી રીતે પામી શકે જો તેઓ ઈશ્વરને સાથી તરીકે રાખી ઈશ્વરના ઘરમાં ન રહેતો હોય? જવાબ સ્પષ્ટ છે એ માત્ર તાર્કિક દંભ કે ઢોંગ હોઈ શકે, ખાસ કરીને અહંકારના પડદા પાછળ."